|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | | |  | Μοσχάτο 12 -12 - 2024 |
| ΔΗΜΟΣ ΜΟΣΧΑΤΟΥ - ΤΑΥΡΟΥ | | |  |  |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ & ΔΟΜΗΣΗΣ  ΥΠΗΡΕΣΙΑ ΔΟΜΗΣΗΣ | | |  |  |
| --------------------------- | | |  | Αριθ. Πρωτ. : ΔΥ |
|  | | |  |  |
| Ταχ. Δ/νση | : | Κοραή 36 & Αγ. Γερασίμου |  | Προς Τον κ. Πρόεδρο και τα μέλη της Δημοτικής Επιτροπής |
| Ταχ. Κώδ. | : | 183 45 |  |
| Τηλέφωνο | : | 213 2019614 |  |
| FAX | : | 210 9416154 |  |
| Αρμόδιος υπάλληλος | : | Καλογήρου Ο. |  |

ΘΕΜΑ: Λήψη απόφασης για τροποποίηση του εγκεκριμένου ρυμοτομικού σχεδίου, στο Ο.Τ.1της Δημοτικής Κοινότητας Μοσχάτου του Δήμου Μοσχάτου-Ταύρου για  αποχαρακτηρισμό οικοπέδου από χώρο «παιδότοπου και πεζόδρομου», μετά την  υπ. αριθ. 53/26-2-2024 απόφαση του Δημοτικού Συμβουλίου του Δήμου Μοσχάτου- Ταύρου για άρση της ρυμοτομικής απαλλοτρίωσης

ΣΧΕΤ.:α) Η με αρ, πρωτ, Δήμου Μοσχάτου- Ταύρου 17766/19-09-2024 αίτηση

β)Η υπ. αριθ. 53/26-2-2024 απόφαση του Δημοτικού Συμβουλίου του Δήμου

Μοσχάτου- Ταύρου.

Με την υπ. αριθ. 53/26-2-2024 απόφασή του το Δημοτικό Συμβούλιο του Δήμου Μοσχάτου- Ταύρου γνωμοδότησε για «*την άρση ρυμοτομικής απαλλοτρίωσης και την τροποποίηση του ρυμοτομικού σχεδίου με αποχαρακτηρισμό του ακινήτου, που βρίσκεται στην περιφέρεια της Δημοτικής Κοινότητας Μοσχάτου του Δήμου Μοσχάτου– Ταύρου (Ο.Τ. 1) επί της οδού Λ….. και εμφαίνεται με τα στοιχεία Β-Ε-Δ-Γ-Β με έκταση 448,45τμ στο από Ιουλίου 2000 τοπογραφικό διάγραμμα του Πολιτικού Μηχ/κου Σ……… Α……….., από «παιδότοπο και πεζόδρομο*», μετά την με αρ. πρωτ. 13379/20-07-2022 αίτηση προς τον Δήμο Μοσχάτου- Ταύρου της εταιρείας «Α…… Α.Ε. Τ…… Ε…….» για την τροποποίηση του ρυμοτομικού σχεδίου σύμφωνα με την παρ. 2 του άρθρου 88 του Ν 4759/2020 (ΦΕΚ 245Α/9-12-2020),

Μετά την ως άνω απόφαση του Δημοτικού Συμβουλίου κατατέθηκε από την «Α…… Α.Ε. Τ…… Ε…….» αίτηση με πρόταση τροποποίησης του ρυμοτομικού σχεδίου με προσκόμιση τοπογραφικού διαγράμματος συνταχθέντος τον Απρίλιο του 2024 από τον Τοπογράφο Μηχανικό Ε……. Κ….., σύμφωνα με την οποία επί της οδού Λέσβου τίθεται οικοδομική γραμμή παράλληλη της ρυμοτομικής σε απόσταση 4μ., ενώ επί των ανωνύμων πεζοδρόμων προτείνεται η κατάργηση των ρυμοτομικών γραμμών και η θέσπιση των ορίων της ιδιοκτησίας (πλευρές Α-Ε και Ε-Δ στο τοπογραφικό διάγραμμα) ως οικοδομικές γραμμές.

Έχοντας υπόψη μας την παραπάνω απόφαση της άρσης της ρυμοτομικής απαλλοτρίωσης και λαμβάνοντας υπόψη ότι:

α. Με την προτεινόμενη από την αιτούσα εταιρεία τροποποίηση του ρυμοτομικού σχεδίου οι εγκεκριμένοι πεζόδρομοι αποκτούν μη σταθερό πλάτος μέση τιμής 2,90μ έμπροσθεν της ιδιοκτησίας τους

β. Με την υπ’ αριθμ. ΥΠΕΝ/ΔΜΕΑΑΠ/124964/1561/22 (ΦΕΚ 6213 Β/7-12-2022) απόφαση «*Στους πεζοδρόμους και μέχρι κλίσεως 20%, προβλέπεται ελεύθερη ζώνη με ελάχιστο πλάτος 3,50μ για την προσπέλαση και εξυπηρέτηση οχημάτων εκτάκτου ανάγκης όπως πυροσβεστικά, ασθενοφόρα, οχήματα μεταφοράς ατόμων με αναπηρία κ.λπ. που παραμένει ακάλυπτη καθ’ ύψος σε όλο το μήκος και το πλάτος της»*

γ. Με την προτεινόμενη τροποποίηση του ρυμοτομικού σχεδίου δεν εξασφαλίζεται το ελάχιστο από το νόμο πλάτος του πεζόδρομου

δ. η Τεχνική Υπηρεσία του Δήμου Μοσχάτου- Ταύρου συνέταξε νέα πρόταση τροποποίησης του ρυμοτομικού σχεδίου, η οποία φαίνεται στο από 12/2024 τοπογραφικό διάγραμμά της, και με την οποία προτείνει την επιβολή προκηπίου 4μ επί της οδού Λ….. και την τροποποίηση των εγκεκριμένων ρυμοτομικών γραμμών επί των πεζοδρόμων (σύμφωνα με την αριθ. 9388/160/05 απόφαση του Νομάρχη Αθηνών (ΦΕΚ Δ΄ 1272/24-11-2005, με την οποία η ιδιοκτησία είχε χαρακτηριστεί ως παιδότοπος και πεζόδρομος) σε οικοδομικές γραμμές. Με τον τρόπο αυτό διασφαλίζεται η συνέχεια του εγκεκριμένου οδικού δικτύου περιμετρικά της ιδιοκτησίας και η εξασφάλιση του απαιτούμενου πλάτους των πεζόδρομων.

ε. με την προτεινόμενη από την Τεχνική Υπηρεσία τροποποίηση του ρυμοτομικού σχεδίου η ιδιοκτησία θα είναι άρτια κατά κανόνα.

**ε.** η ιδιοκτησία αυτή βρίσκεται εντός της περιοχής «Πολεοδομικού Κέντρου κεντρικών λειτουργιών πόλης, τοπικού κέντρου συνοικίας, γειτονιάς» με εξαίρεση τα Κέντρα Διασκέδασης της Δ.Κ. Μοσχάτου του Δήμου Μοσχάτου- Ταύρου, σύμφωνα με την υπ. αρίθμ. 425614/120/18-7-1989 Απόφαση περί έγκρισης Πολεοδομικής Μελέτης Αναθ/σης ρυμοτομικού σχεδίου Δήμου Μοσχάτου, που δημοσιεύθηκε στο ΦΕΚ 466 Δ’/24-7-1989 (& επαναδημοσίευση ΦΕΚ 815Δ’/20-7-1993). Οι χρήσεις που επιτρέπονται είναι σύμφωνα με το άρθρο 4 του Π.Δ. 23-2-87 , ΦΕΚ 166 Δ’/6-3-87 με εξαίρεση τα Κέντρα Διασκέδασης.

**ζ.** Οιόροι δόμησης που ισχύουν στο ΟΤ1έχουν θεσμοθετηθεί με την έγκριση Πολεοδομικής Μελέτης Αναθεώρησης ρυμοτομικού σχεδίου Δήμου Μοσχάτου (ΦΕΚ 466Δ΄/24-7-89 & ΦΕΚ 815Δ΄/93) για την περιοχή και όπως αυτοί αναγράφονται στο από 4/2024 τοπογραφικό διάγραμμα του Τοπογράφου Μηχανικού Ε……. Κ….. και στο από 12/2024 τοπογραφικό διάγραμμα της Τεχνικής Υπηρεσίας του Δήμου Μοσχάτου- Ταύρου.

**Για όλους τους παραπάνω λόγους**

**Εισηγούμαστε – Προτείνουμε**

Την τροποποίηση του ρυμοτομικού σχεδίου στα ΟΤ1 με χρήση «Πολεοδομικού Κέντρου κεντρικών λειτουργιών πόλης, τοπικού κέντρου συνοικίας, γειτονιάς» με εξαίρεση τα Κέντρα Διασκέδασης», επιβολή προκηπίου 4μ. επί της οδού Λ….., τροποποίηση των εγκεκριμένων ρυμοτομικών γραμμών κατά μήκος των πεζοδρόμων σε οικοδομικές γραμμές και όρους δόμησης τους ισχύοντες, όπως φαίνονται στο συνημμένο τοπογραφικό διάγραμμα της Τεχνικής Υπηρεσίας του Δήμου Μοσχάτου- Ταύρου, καθώς σύμφωνα με την πρόταση της αιτούσας εταιρείας για τροποποίηση του ρυμοτομικού σχεδίου δεν εξασφαλίζεται το ελάχιστο πλάτος των εγκεκριμένων πεζοδρόμων και δημιουργείται ασυνέχεια του οδικού δικτύου.

.

|  |  |  |
| --- | --- | --- |
| Ο Αντιδήμαρχος  Υποδομών & Δόμησης  ΣΑΒΒΑΣ ΙΩΑΝΝΗΣ |  | Η Διευθύντρια  Τ.Υ.ΔΜ-Τ & Δόμησης  ΚΑΡΑΜΑΝΟΥ ΑΓΓΕΛΙΚΗ  ΑΡΧΙΤΕΚΤΩΝ ΜΗΧΑΝΙΚΟΣ |

Συνημμένα:

1. Το από 12/2024 τοπογραφικό διάγραμμα της Τεχνικής Υπηρεσίας του Δήμου Μοσχάτου- Ταύρου
2. Η υπ. αριθ. 53/2024 απόφαση του Δημοτικού Συμβουλίου του Δήμου Μοσχάτου- Ταύρου
3. Η με αρ, πρωτ, Δήμου Μοσχάτου- Ταύρου 17766/19-09-2024 αίτηση
4. Τοπογραφικό διάγραμμα συνοδεύει την υπ. αριθ. 17766/19-09-2024 αίτηση
5. Τεχνική έκθεση που συνοδεύει την υπ. αριθ. 17766/19-09-2024 αίτηση